CELEX: 62008TN0572
Language: et
Date: 2008-12-19 00:00:00
Title: Kohtuasi T-572/08 P: Apellatsioonkaebus, mille Euroopa Ühenduste Komisjon esitas 19. detsembril 2008 Avaliku Teenistuse Kohtu 13. novembri 2008 . aasta otsuse peale kohtuasjas F-90/07: Traore versus komisjon

21.2.2009   
            
            
               ET
            
            
               Euroopa Liidu Teataja
            
            
               C 44/64
            
         Apellatsioonkaebus, mille Euroopa Ühenduste Komisjon esitas 19. detsembril 2008 Avaliku Teenistuse Kohtu 13. novembri 2008. aasta otsuse peale kohtuasjas F-90/07: Traore versus komisjon
   (Kohtuasi T-572/08 P)
   (2009/C 44/109)
   Kohtumenetluse keel: prantsuse
   Pooled
   
      Apellatsioonkaebuse esitaja: Euroopa Ühenduste Komisjon (esindajad: J. Currall, G. Berscheid ja B. Eggers)
   
      Teine menetluspool: Amadou Traore (Rhode-Saint-Genèse, Belgia)
   Apellatsioonkaebuse esitaja nõuded
   
               —
            
            
               Tühistada Avaliku Teenistuse Kohtu 13. novembri 2008. aasta otsus kohtuasjas F-90/07, osas, milles sellega esiteks rahuldati esimene väide, mille kohaselt töölevõtmise menetluses eirati eeskirju, rikuti personalieeskirjade artikli 7 lõiget 1 ja artikli 29 lõiget 1 ning võrdse kohtlemise ja edutamiskõlblikkuse põhimõtteid, sest ametikohtade palgatase määratleti palgaastmetega AD 9-AD 14 osas, milles see puudutas Tansaania tegevuste juhi ametikohta, ning teiseks tühistati A. Traore kandidatuuri tagasilükkamine ning S-i nimetamine kõnealusele ametikohale;
            
         
               —
            
            
               jätta rahuldamata A. Traore nõuded Avaliku Teenistuse Kohtule kohtuasjas F-90/07, osas, milles Avaliku Teenistuse Kohus need rahuldas;
            
         
               —
            
            
               mõista A. Traorelt välja apellatsiooniastme kohtukulud ning otsustada Avaliku Teenistuse Kohtu menetluses tekkinud kohtukulude jaotus vastavalt kehtivale õigusele.
            
         Väited ja peamised argumendid
   Käesolevas apellatsioonkaebuses palub komisjon tühistada Avaliku Teenistuse Kohtu 13. novembri 2008. aasta otsuse kohtuasjas F-90/07: Traore versus komisjon, millega Avaliku Teenistuse Kohus tühistas komisjoni 12. detsembri 2006. aasta otsuse A. Traore kandidatuuri tagasilükkamise kohta komisjoni Tansaania delegatsiooni tegevuste juhi ametikohale ja teise kandidaadi nimetamise kohta sellele kohale, sest täidetava ametikoha palgatase määratleti palgaastmetega AD 9–AD 14 (piiritlemata seda mõne kaheastmelise rühmaga: AD 9/AD 10, AD 11/AD 12 või AD13/AD 14).
   Apellatsioonkaebuse toetuseks esitab komisjon järgmised väited:
   
               —
            
            
               Avaliku Teenistuse Kohus rikkus õigusnormi, eirates Esimese Astme Kohtu 8. juuli 2008. aasta otsust kohtuasjas T-56/07 P: komisjon vs. Economidis (kohtulahendite kogumikus veel avaldamata), osas, milles Avaliku Teenistuse Kohus piiras väidetavalt õigusvastaselt selle kohtuotsuse ulatust üksnes juhtumiga, mil täidetakse üksuse juhataja ametikoht, ehkki samad tingimused kuuluvad kohaldamisele ka käesolevas asjas kõne all olevaga sarnase, muu kui juhtiva ametikoha suhtes;
            
         
               —
            
            
               teenistuse üldise huvi järgmise ja hea halduse põhimõtete eiramine.